cyanic-selkie/wikianc huggingface dataset:
ตำบลดงแดง
ประวัติ
ต่อมา มณฑลร้อยเอ็ดได้แบ่งแยกเขตการปกครองใหม่ และแต่งตั้งให้บ้านดงแดงเป็นตำบล ชื่อว่า ตำบลดงแดง อำเภอหัวช้าง จังหวัดร้อยเอ็ด และเมื่อประมาณ ปี พ.ศ. 2456 ต่อมาจนกระทั่งถึงเมื่อประมาณปี พ.ศ. 2505 ทางราชการ ได้แบ่งเขตการปกครองใหม่ ได้แบ่งตำบลดงแดงออกเป็น 2 ตำบล คือ ตำบลดงแดง และตำบลน้ำใส ตำบลดงแดงได้รับการประกาศจัดตั้งจากสภาตำบล เมื่อปี พ.ศ. 2537 ต่อมาได้รับประกาศเป็นองค์การบริหารส่วนตำบล เมือปี พ.ศ. 2539 ตั้งอยู่ทางทิศตะวันออกของอำเภอจตุรพักตรพิมาน ระยะทางประมาณ 7 กิโลเมตร มีจำนวนหมู่บ้านใน องค์การบริหารส่วนตำบล จำนวน 16 หมู่บ้าน ประชากรจำนวน 9,010 คนมีพื้นที่ 41.64 ตารางกิโลเมตร หรือ 26,025 ไร่ และได้รับประกาศเป็นองค์การบริหารส่วนตำบลขนาดกลางเมือปี พ.ศ. 2550 และในปัจจุบัน ได้รับการเลื่อนฐานะ เป็นเทศบาลตำบลดงแดง เมื่อวันที่ 17 เดือนกรกฎาคม พ.ศ. 2551 จนปัจจุบัน
กำเนิดโคตรพยัคฆ์คิงส์แมน
กำเนิดโคตรพยัคฆ์คิงส์แมน (The King's Man) เป็นภาพยนตร์โลดโผน/สายลับ กำกับ ร่วมอำนวยการสร้างและร่วมเขียนบทโดยแมทธิว วอห์น ภาพยนตร์เรื่องนี้เป็นภาพยนตร์ปฐมบทของภาพยนตร์ชุด คิงส์แมน โดยยังคงมีเค้าโครงจากหนังสือการ์ตูน คิงส์แมน ซึ่งเขียนโดย เดฟ กิบเบินส์ และมาร์ก มิลลาร์ นำแสดงโดย เรล์ฟ ไฟนส์, เจมมา อาร์เทอร์ตัน, รีส อีวันส์, แมททิว กู๊ด, ทอม ฮอลแลนเดอร์, แฮร์ริส ดิกคินสัน, ดานีเอล บรืล, จีมง อูนซู, และชาลส์ แดนซ์ กำเนิดโคตรพยัคฆ์คิงส์แมน ออกฉายในสหรัฐวันที่ 22 ธันวาคม 2021 ภาพยนตร์ทำเงิน 125 ล้านดอลลาร์สหรัฐทั่วโลก และได้รับการตอบรับแบบผสม
เคาท์ เบซี
วิลเลียม เจมส์ "เคาท์" เบซี่ (21 สิงหาคม พ.ศ. 2447 - 26 เมษายน พ.ศ. 2527) นักเปียโน นักออร์แกน หัวหน้าวงดนตรี และนักแต่งเพลงชาวอเมริกัน ในแนวดนตรีแจ๊ซ และบิ๊กแบนด์  เริ่มก่อตั้งวงดนตรีของตัวเองตั้งแต่ พ.ศ. 2477 และมีชื่อเสียงควบคู่ไปกับวงดนตรีของดุค เอลลิงตัน เบซี่มีผลงานดนตรีร่วมกับนักดนตรีมากมาย เช่น แฟรงค์ ซินาตรา เอลลา ฟิทซ์เจอรัลด์ เดอะ มิลส์ บราเธอร์ส แจ็กกี วิลสัน ควินซี โจนส์  และทำดนตรีประกอบภาพยนตร์เพลง รวมทั้งแสดงในภาพยนตร์ด้วยหลายเรื่อง
เบซี่ ได้รับรางวัลแกรมมี่ 9 ครั้ง ช่วงบั้นปลายชีวิตป่วยด้วยโรคหัวใจจนต้องเข้าโรงพยาบาล แต่ก็ยังออกตระเวนแสดงดนตรี โดยนั่งรถเข็นขึ้นบนเวที เบซี่ เสียชีวิตที่ฟลอริดา เมื่อวันที่ 26 เมษายน พ.ศ. 2527 ด้วยโรคมะเร็งตับอ่อน
ถึงแม้เบซี่จะเสียชีวิตไปแล้ว วงดนตรีเคาท์ เบซี่ ก็ยังรวมวงกันอยู่จนถึงปัจจุบัน
ผลงาน
ผลงานที่มีชื่อเสียงของ เบซี่ อาทิเช่น
7 อุปนิสัยพัฒนาสู่ผู้มีประสิทธิผลสูง
7 อุปนิสัยพัฒนาสู่ผู้มีประสิทธิผลสูง (The Seven Habits of Highly Effective People) เป็นหนังสือวิชาการ แขนง จิตวิทยา เป็นหนึ่งในหนังสือที่ได้รับความนิยมมากที่สุดในโลก มีการแปลในภาษาต่างๆ แล้วมากกว่า 34 ภาษา จำหน่ายไปแล้วกว่า 25 ล้านเล่มทั่วโลก เป็นหนังสือที่ว่าด้วยอุปนิสัยต่างๆ ทั้ง 7 อย่างของมนุษย์ ซึ่งมักใช้ในการอ้างอิงของหมู่นักการจัดการ นักวิชาการ นักจิตวิทยา เขียนโดย สตีเฟน อาร์. โคว์วีย์ นักจิตวิทยา
และยังมี อุปนิสัยที่ 8 : จากประสิทธิผลสู่ความยิ่งใหญ่ ที่เขียนต่อจาก 7 อุปนิสัย และ 7 อุปนิสัยให้วัยรุ่นเป็นเลิศ โดยลูกชายของเขา ฌอน โคว์วีย์ เป็นผู้เขียน
หลักของ 7 อุปนิสัย
หลักของ 7 อุปนิสัย ที่ สตีเฟน อาร์. โคว์วีย์เขียน 7 ขั้นดังต่อไปนี้
7. ลับเลื่อยให้คมอยู่เสมอ (Sharpen the saw) ที่กล่าวมาทั้งหมดตั้งแต่อุปนิสัยที่ 1-6 จะนำไปใช้ในชีวิตจริงให้ได้ประสิทธิผล เราต้องมั่นฝึกฝนอุปนิสัยต่างๆเหล่านั้นอย่างสม่ำเสมอ "หมั่นลับคมเลื่อยไว้ ยามเมื่อถึงเวลา..จะได้พร้อมใช้" นั่นเอง
กองเรือดำน้ำ กองเรือยุทธการ
กองเรือดำน้ำ กองเรือยุทธการ (Submarine Squadron, Royal Thai Fleet) เป็นกองประจำการเรือดำน้ำแห่งกองทัพเรือไทย ซึ่งมีกองบัญชาการตั้งอยู่ที่อำเภอสัตหีบ จังหวัดชลบุรี และมีผู้บัญชาการคนปัจจุบันคือพลเรือตรี พงษ์ศักดิ์ สมบุญ รองผู้บัญชาการได้แก่นาวาเอก ศรยุทธ พุ่มสุวรรณ์ และ นาวาเอก สรรเสริญ จั่นเรือง
ประวัติ
กองทัพเรือไทยได้มีเรือดำน้ำใช้ในราชการเป็นครั้งแรก เมื่อครั้งที่กำลังพลเรือหลวงมัจฉาณุและเรือหลวงวิรุณเข้าประจำเรือที่ประเทศญี่ปุ่นในวันที่ 4 กันยายน พ.ศ. 2480
ซึ่งต่อมา เรือดำน้ำชุดเรือหลวงมัจฉาณุ 4 ลำ (ได้แก่ เรือหลวงมัจฉาณุ, เรือหลวงวิรุณ, เรือหลวงสินสมุทร และเรือหลวงพลายชุมพล) ได้เดินทางออกจากประเทศญี่ปุ่นเมื่อวันที่ 5 มิถุนายน พ.ศ. 2481 มาถึงประเทศไทยเมื่อวันที่ 29 มิถุนายน พ.ศ. 2481 โดยปราศจากเรือพี่เลี้ยง
เรือดำน้ำทั้ง 4 ลำ ได้สร้างวีรกรรมในการรักษาอธิปไตย จากการถูกรุกรานโดยประเทศฝรั่งเศสในกรณีพิพาทอินโดจีน อันก่อให้เกิดยุทธนาวีเกาะช้างเมื่อวันที่ 17 มกราคม พ.ศ. 2484
โดยหลังจากมีการปะทะกัน ทางฝ่ายฝรั่งเศสไม่สามารถบรรลุภารกิจและรีบเดินทางกลับ เนื่องด้วยเกรงว่าเรือดำน้ำของไทยอยู่ในพื้นที่ปฏิบัติการ ซึ่งเรือดำน้ำของไทยได้ติดตามไปจนถึงฐานทัพเรือเรียม กระทั่งเรือรบของฝรั่งเศสไม่ออกมาปฏิบัติการอีกเลย
กองทัพเรือไทยจึงเล็งเห็นความสำคัญของเรือดำน้ำมาโดยตลอด ซึ่งมีความพยายามอย่างต่อเนื่องในการจัดหาเรือดำน้ำมาประจำการตั้งแต่ปี พ.ศ. 2528 โดยได้รับข้อเสนอที่น่าสนใจจากเยอรมนี, สวีเดน, ฝรั่งเศส และรัสเซีย แต่ไม่ประสบความสำเร็จ เนื่องด้วยติดปัญหาด้านงบประมาณและปัญหาทางการเมือง
ส่วนในปี พ.ศ. 2556 ทางกองทัพเรือไทยได้ส่งกำลังพลเข้ารับการฝึกอบรมด้านเรือดำน้ำที่ประเทศเยอรมนีในหลักสูตร 32 สัปดาห์ และที่ประเทศเกาหลีใต้ในหลักสูตร 8 สัปดาห์ รวมถึงมีการก่อสร้างอาคารกองเรือดำน้ำ และศูนย์การฝึกยุทธการเรือดำน้ำ ตลอดจนเครื่องจำลองการฝึกเรือดำน้ำที่อำเภอสัตหีบ จังหวัดชลบุรี กระทั่งแล้วเสร็จและเปิดใช้งานในปี พ.ศ. 2557
ซึ่งทางรัฐบาลไทยมีแผนการซื้อเรือดำน้ำจากประเทศจีน 3 ลำ แต่เนื่องด้วยมีการต่อต้านภายในประเทศ จึงได้ทยอยจัดหาทีละลำจากงบประมาณที่กองทัพเรือได้รับในแต่ละปี โดยไม่เบียดบังงบส่วนราชการอื่น  อย่างไรก็ตาม ข้อตกลงครั้งนี้ถือเป็นการสั่งซื้อโดยกระทรวงกลาโหมที่มีมูลค่ามหาศาลที่สุดเท่าที่เคยมีมาของประเทศไทย
และในปี พ.ศ. 2561 ทางกองทัพเรือไทยได้เปิดตัวโครงการวิจัยเรือดำน้ำขนาดเล็ก สำหรับส่งหน่วยปฏิบัติการพิเศษ และหาข่าว โดยมีหลายหน่วยงานดำเนินภารกิจร่วมกัน ทั้งกองเรือดำน้ำ, กรมสรรพาวุธทหารเรือ และกองการฝึก กองเรือยุทธการ
แอ่งยุบปากปล่อง
ตัวอย่างภูมิประเทศแบบนี้เห็นได้ชัดที่ หมู่เกาะกรากะตัว ประเทศอินโดนีเซีย ภูเขาไฟตาอาล ใกล้กรุงมะนิลา ประเทศฟิลิปปินส์ และที่ภูเขาไฟวิสุเวียส ในประเทศอิตาลี ในประเทศไทยนั้น มีตัวอย่างที่เข้าใจว่าเป็นแอ่งภูเขาไฟเล็ก ๆ แบบนี้ที่เขาหลวง อำเภอคีรีมาศ จังหวัดสุโขทัย อันเป็นภูเขาไฟที่สงบแล้ว
เครเตอร์
เครเตอร์เป็นปากปล่องที่มีลักษณะเป็นแอ่งค่อนข้างกลมขนาดเส้นผ่าศูนย์กลางไม่เกิน 1 กิโลเมตร เป็นผลจากการปะทุของก๊าซและตะกอนภูเขาไฟ ส่วนแอ่งยุบปากปล่องมีลักษณะคล้ายเครเตอร์แต่มีขนาดใหญ่กว่าตั้งแต่ 1 ถึง 50 กิโลเมตร มีรูปร่างกลมถึงค่อนข้างรีมักถูกปิดทับด้วยน้ำฝนหรือหิมะ เกิดจากการแตกหักของโครงสร้างภูเขาไฟทำให้ชั้นหินหลอมเหลวใต้ภูเขาไฟเกิดการทรุดหรือยุบตัวลง
แอ่งยุบปากปล่องเยลโลว์สโตน
อุทยานแห่งชาติเยลโลว์สโตนมีชื่อเสียงในเรื่องของกีเซอร์และน้ำพุร้อน ถือเป็นหลักฐานที่บ่งชี้ถึงการมีระบบแมกมาที่มียังพลังอยู่ ระบบแมกมานี้เคยทำให้เกิดการระเบิดของภูเขาไฟครั้งรุนแรงที่สุดในประวัติศาสตร์โลกที่เรียกได้ว่า ซูเปอร์วอลเคโน มาแล้วหลายครั้ง หนึ่งในนั้นสร้างแอ่งยุบปากปล่องที่มีเส้นผ่านศูนย์กลางถึงประมาณ 50 ไมล์ (ประมาณ 80 กิโลเมตร) หอสังเกตการณ์ภูเขาไฟในเยลโลว์สโตนตรวจจับแผ่นดินไหว การเสียรูปของพื้นดิน การไหลและอุณหภูมิของกระแสน้ำในพื้นที่อย่างใกล้ชิด พบว่ามีกลุ่มของแผ่นดินไหวเกิดขึ้นเป็นครั้งคราว ทำให้แผ่นดินยกตัวขึ้นและลำธารมีการเปลี่ยนแปลงทั้งปริมาณและอุณหภูมิของน้ำ แต่ก็ยังไม่มีหลักฐานบ่งบอกว่าจะมีการระเบิดของภูเขาไฟเกิด ขึ้นในอนาคตอันใกล้นี้ การระเบิดของภูเขาไฟในเยลโลว์สโตนครั้งล่าสุดเกิดขึ้นเมื่อ 70,000 ปีก่อน ทำให้เกิดลาวาหลากของที่ราบสูง Pitchstone ลาวาหลากนี้มีขนาดเท่ากับวอชิงตัน ดี.ซี. และหนามากกว่า 100 ฟุต (30 เมตร) ใต้เยล์โลว์สโตนมีจุดศูนย์รวมความร้อน (hotspot) อยู่ จุดศูนย์รวมความร้อนเป็นมวลของวัสดุร้อนที่ลอยผ่านชั้นแมนเทิลของโลกขึ้นมา มันจะส่งผ่านความร้อนออกสู่พื้นที่รอบๆแล้วกลายเป็นแรงขับดันในเปลือกโลกที่ทำให้เกิดแผ่นดินไหวและไม่บ่อยนัก ทำให้เกิดภูเขาไฟระเบิด
วัดน้ำริดใต้
วัดน้ำริดใต้ ตั้งอยู่ที่  บ้านน้ำริดใต้ หมู่ที่  1  ตำบลน้ำริด  อำเภอเมือง  จังหวัดอุตรดิตถ์  สังกัดเขตการปกครองคณะสงฆ์ตำบลน้ำริด  ตัววัดมีเนื้อที่  5  ไร่  2  งาน  33  ตารางวา ตั้งอยู่ทางใต้ของหมู่บ้าน ติดถนนสายหมู่บ้านน้ำริดและถนนสายนานกกกสู่ถนนสายหัวดงลับแล ปัจจุบันมี พระธนพร  ธมฺมปาโล เป็นรักษาการเจ้าอาวาสวัดน้ำริดใต้รูปปัจจุบัน
ประวัติ
วัดในหมู่บ้านน้ำริด เดิมมีวัดเดียว  ตั้งอยู่กลางหมู่บ้าน  ( ปัจจุบันเป็นโรงเรียนน้ำริดราษฎร์บำรุง )  แต่ต่อมาหมู่บ้านทางเหนือมีประชากรเพิ่มมากขึ้น  จึงพากันย้ายวัดไปตั้งที่  ม่อนปู่ท่อง  ( โรงเรียนไผ่ล้อมสามัคคี ในปัจจุบัน ) เป็นเหตุให้ชาวบ้านตอนใต้ไม่ยอม  และเล็งเห็นว่า  ที่ดินตรงที่น้ำพัดไม้มากองอยู่นั้น  เป็นลานกว้าง  ชาวบ้านจึงพร้อมใจกันที่จะสร้างวัดตรงลานกว้างที่วางอยู่    เพราะว่าน้ำไม่ได้ท่วมตลอดปี
นับตั้งแต่นั้นมา ขุนวารีฤทธิ์ดำรง   เป็นหัวหน้า ( กำนัน ) ได้ขอตั้งวัดเมื่อ ปี พ.ศ. 2401  หมู่บ้านน้ำริดจึงมีวัดเพิ่มเป็น  2  วัด  และวัดนี้เรียกว่าวัดใต้  เพราะเหตุว่าอยู่ตอนใต้ของหมู่บ้าน  วัดนี้ร้างอยู่ประมาณ  ปีเศษ  ต่อมาประมาณ  พ.ศ. 2402  มีพระภิกษุมาอยู่จำพรรษา ซึ่งเป็นพระที่มีจิตตั้งมั่นในการพัฒนาทำนุบำรุงวัดได้เป็นอย่างดี  จึงมีชาวบ้านเห็นดีด้วย  จึงให้ความร่วมมือร่วมกันสร้างอุโบสถ  แบบอุดตัน คืออาคารอุดตัน  ไม่มีมุขหน้า  หลัง  ก่อสร้างด้วยอิฐแดงขนาดใหญ่  ฉาบด้วยปูนขาว  มุงด้วยกระเบื้องดินเผา
ต่อมา เมื่อ  ปี  พ.ศ. 2453  ได้มีหัวหน้าพนักงานวานตรวจดึงเส้น  ทำระดับ  ว่าจะมีการตัดถนนทางรถไฟผ่านที่วัดนี้กึ่งกลางของวัดพอดี  ในขณะนั้นมี  หลวงปู่โท้  เป็นเจ้าอาวาสอยู่  จึงได้ขอร้องไม่ให้ผ่านที่วัด  แต่ทางเจ้าหน้าที่แจ้งว่า  เป็นคำสั่งของรัชกาลที่ 5  ว่าจะต้องทำถนนรถไฟผ่านตรงที่วัดให้ได้  ประกอบกับชาวบ้านเล็งเห็นว่า ที่ของทางวัดยังมีที่เหลือติดกับคลองน้ำริดก็คงพอสำหรับตั้งวัดแล้ว  จึงยกที่ให้กับทางราชการไป
ดังนั้น เมื่อ  ปี  พ.ศ. 2454  ได้มีพนักงานมาจากทางราชการ  โดยมากจะเป็นคนจีน  และชาวจีนส่วนใหญ่จะชอบกินยาฝิ่นเสียเป็นส่วนใหญ่  ต่างก็มาพักอยู่ที่วัดใต้ทางทิศตะวันออก  และเมื่อวันที่  17  มิถุนายน  พ.ศ. 2456  ทางการรถไฟได้ดำเนินการวางรางรถไฟตัดผ่านหน้าวัด  ดำเนินงานวางรางรถไฟ  จนพ้นหมู่บ้าน  ใช้เวลาการดำเนินงานโดยประมาณ 5  เดือน  ขุนประชา  ตำบลน้ำริด  ได้ขอแรงจากคนไทย  และ  คนจีน ได้ร่วมมือช่วยกันซ่อมแซมอุโบสถ  และทำการเปลื่ยนกระเบื้องหลังคา ประมาณ พ.ศ. 2465 ได้ขุนวารีฤทธิ์ดำรง  เป็นหัวหน้า ( กำนัน ) ได้ตั้งบ้านเลขที่ให้  และเห็นว่าวัดมีความสำคัญมาก  จึงตั้งเลขที่ให้กับทางวัด  ได้เลขที่  1  หมู่ที่  1  ตำบลน้ำริด  เป็นต้นมา
ตั้งแต่นั้นมา ชาวบ้าน และ พระภิกษุ  จึงได้ช่วยกันทำนุบำรุง  ดูแล  รักษากันมาโดยตลอด  มาจนถึงยุคของ  ท่านพระครูโอภาสวิมลกิจ  ดูแลปกครองมาจนถึงปัจจุบัน  และท่านยังได้สมณะศักดิ์พัดยศ  เป็นรูปแรกของตำบลน้ำริด  นับว่าเป็นประวัติของวัดอันดีงามมาโดยตลอด  และหลังจากท่านพระครูโอภาสวิมลกิจมรณภาพลง  โดยมี  รักษาการแทนเจ้าคณะตำบลน้ำริด  พระอธิการชราวุฒิ  วุฒฺธิโก  จึงแต่งตั้งรักษาการแทนเจ้าอาวาสวัดน้ำริดใต้  คือ  พระธนพร  ธมฺมปาโล  รูปปัจจุบัน
อาณาเขตที่ตั้งวัด
พื้นที่ตั้งของวัดมีลักษณะอยู่ท้ายหมู่บ้าน ด้านหน้าติดถนนทางรถไฟสายเหนือ  ด้านข้างซ้ายติดถนนเข้าหมู่บ้านน้ำริดใต้  ตั้งแต่  หมู่ที่  1  ถึง  หมู่ที่  10  ในเขตตำบลน้ำริดทั้งหมดและติดต่อกับเขตตำบลบ้านด่านนาขาม  ผ่านถึงนานกกกและบ้านแม่เฉย เป็นถนนสายอุตรดิตถ์และแพร่สายเหนือทั้งหมด
เจ้าหญิงออกัสตาแห่งเคมบริดจ์
เจ้าหญิงออกัสตาแห่งแคมบริดจ์ (Princess Augusta of Cambridge) (ออกัสตา แคโรไลน์ ชาร์ล็อต เอลิซาเบธ แมรี โซเฟีย หลุยส์; 19 กรกฎาคม ค.ศ. 1822 - 5 ธันวาคม ค.ศ. 1916) ทรงเป็นสมาชิกพระองค์หนึ่งในพระราชวงศ์อังกฤษ พระองค์ทรงอภิเษกสมรสเข้าไปอยู่ในพระราชวงศ์เมคเงินบวร์ค-ชเตรลิทซ์และได้ทรงเป็นแกรนด์ดัชเชสแห่งเมคเลินบวร์ค-ชเตรลิทซ์ (HRH The Grand Duchess of Mecklenburg-Strelitz)
พระชนม์ชีพในวัยเยาว์
เจ้าหญิงออกัสตาประสูติเมื่อวันที่ 19 กรกฎาคม ค.ศ. 1822 ณ พระราชวังมองต์บริลแลนต์ เมืองฮันโนเฟอร์ พระชนกของพระองค์คือ เจ้าชายอดอลฟัส ดยุกแห่งเคมบริดจ์ พระราชโอรสองค์ที่เจ็ดในสมเด็จพระเจ้าจอร์จที่ 3 และ สมเด็จพระราชินีชาร์ล็อทเทอ ส่วนพระราชชนนี คือ เจ้าหญิงออกัสตา ดัชเชสแห่งแคมบริดจ์ (พระอิสริยยศเดิม เจ้าหญิงออกัสตาแห่งเฮ็สเซิน-คัสเซิล)
เจ้าหญิงทรงเจริญพระชนม์ชีพช่วงวัยเยาว์ในเมืองฮันโนเฟอร์ ซึ่งพระชนกของพระองค์เป็นพระอุปราชในนามของสมเด็จพระเจ้าจอร์จที่ 4 พระบรมเชษฐา
เจ้าหญิงออกัสตามีพระเชษฐาพระองค์หนึ่งคือ เจ้าชายจอร์จ ดยุกแห่งเคมบริดจ์ และพระกนิษฐาอีกพระองค์คือ เจ้าหญิงแมรี แอดิเลดแห่งเคมบริดจ์ ซึ่งต่อมาคือ ดัชเชสแห่งเท็ค ดังนั้นเจ้าหญิงจึงเป็นพระญาติชั้นที่หนึ่งในสมเด็จพระราชินีนาถวิกตอเรีย และพระมาตุจฉาในเจ้าหญิงมาเรียแห่งเท็ค ซึ่งต่อมาคือ พระมเหสีในสมเด็จพระเจ้าจอร์จที่ 5
อภิเษกสมรส
เจ้าหญิงอภิเษกสมรสในวันที่ 28 มิถุนายน ค.ศ. 1843 ณ พระราชวังบัคกิงแฮม กรุงลอนดอน กับ ฟรีดริช วิลเฮล์มแกรนด์ดยุกแห่งเมคเลินบวร์ค-ชเตรลิทซ์ (ฟรีดริช วิลเฮล์ม คาร์ล จอร์จ แอร์นส์ อดอล์ฟ กุสตาฟ; 17 ตุลาคม ค.ศ. 1819 - 30 พฤษภาคม ค.ศ. 1904) ซึ่งเป็นพระญาติชั้นที่หนึ่ง เจ้าหญิงออกัสตาจึงทรงดำรงพระอิสริยยศเป็น แกรนด์ดัชเชสพระชายาแห่งเมคเลินบวร์ค-ชเตรลิทซ์ (HRH The Hereditary Grand Duchess of Mecklenburg-Strelitz) และในวันที่ 6 กันยายน ค.ศ. 1860 จึงได้ทรงเป็น แกรนด์ดัชเชสพระมเหสีแห่งเมคเลินบวร์ค-ชเตรลิทซ์ (HRH The Grand Duchess of Mecklenburg-Strelitz) หลังจากการสิ้นพระชนม์ของพระสัสสุระ (พระชนกในพระสวามี)
แกรนด์ดยุคและแกรนด์ดัชเชสแห่งเม็คเล็นบูร์ก-สเตรลิตซ์ มีพระโอรส 2 พระองค์ คือ
ปลายพระชนม์ชีพ
แม้ว่าพระองค์จะทรงดำรงพระชนม์ชีพส่วนใหญ่ในประเทศเยอรมนี แต่แกรนด์ดัชเชสออกัสตายังคงสายสัมพันธ์ใกล้ชิดกับพระราชวงศ์อังกฤษเป็นอย่างดี ในระหว่างที่ดัชเชสแห่งเคมบริดจ์ พระชนนียังดำรงพระชนม์ชีพอยู่ พระองค์ได้เสด็จเยียมเยียนพระชนนีที่ห้องชุดของพระองค์ในพระราชวังเคนซิงตันอยู่บ่อยครั้ง
หลังการสิ้นพระชนม์ของพระชนนีเมื่อปี ค.ศ. 1889 แกรนด์ดัชเชสทรงได้รับพระตำหนักหลังหนึ่งบริเวณพระทวารของพระราชวังบัคกิงแฮม กรุงลอนดอน ซึ่งพระองค์ได้ประทับอยู่ช่วงหนึ่งของปีจนกระทั่งพระชนม์ที่ชราภาพมากขึ้นทำให้เสด็จต่างประเทศอีกต่อไปไม่ได้
ในการเตรียมงานพระราชพิธีบรมราชาภิเษกของสมเด็จพระเจ้าเอ็ดเวิร์ดที่ 7 และ สมเด็จพระราชินีอเล็กซานดรา เมื่อปี ค.ศ. 1902 ดยุกแห่งนอร์โฟล์คได้ปรึกษากับแกรนด์ดัชเชสออกัสตาถึงเรื่องของธรรมเนียมปฏิบัติและการแต่งกาย เนื่องจากเคยทรงเข้าร่วมพระราชพิธีบรมราชาภิเษกของสมเด็จพระเจ้าจอร์จที่ 4 และ สมเด็จพระราชินีอเดเลด เมื่อเจ็ดสิบเอ็ดปีก่อน ขณะมีพระชนมายุเก้าพรรษา โดยได้ทรงจูบพระหัตถ์ของสมเด็จพระราชินีด้วย นอกจากนี้พระองค์ยังทรงสามารถให้รายละเอียดเกี่ยวกับพระราชพิธีบรมราชาภิเษกของสมเด็จพระราชินีนาถวิกตอเรีย ซึ่งไม่มีบันทึกที่เป็นลายลักษณ์อักษรเขียนไว้เลย (ซึ่งขณะนั้นมีพระชนมายุสิบหกพรรษา)
แกรนด์ดัชเชสแห่งเมคเลินบวร์ค-ชเตรลิทซ์ทรงมีความสนิทสนมเป็นพิเศษกับสมเด็จพระราชินีมาเรีย พระนัดดา แต่ด้วยความชราภาพทำให้มิทรงสามารถร่วมพระราชพิธีบรมราชาภิเษกของสมเด็จพระเจ้าจอร์จที่ 5 (ที่เป็นพระญาติชั้นที่หนึ่งในรุ่นที่สอง) และสมเด็จพระราชินีแมรี เมื่อวันที่ 22 มิถุนายน ค.ศ. 1911 ณ มหาวิหารเวสต์มินส์เตอร์ กรุงลอนดอน
เมื่อเกิดสงครามโลกครั้งที่ 1 รัฐบาลอังกฤษได้ระงับการจ่ายเงินบำนาญที่พระองค์ทรงได้รับในฐานะสมาชิกของพระราชวงศ์อังกฤษ ในช่วงระหว่างสงครามสถานเอกอัครราชทูตสวีเดนได้ส่งพระราชหัตถเลขาของสมเด็จพระราชินีไปยังพระมาตุจฉาที่ยังคงประทับในประเทศเยอรมนี
เมื่อทรงเป็นสตรีที่อาวุโสสูงขึ้น พระองค์เป็นที่รู้ถึงการชอบทำให้เสียงาน เมื่อเจ้าหญิงม็อดแห่งเวลส์ทรงเป็นสมเด็จพระราชินีแห่งนอร์เวย์ เจ้าหญิงออกัสตาตรัสว่าได้ทรง"กลายเป็นพระราชินีแห่งราชบัลลังก์ที่มาจากการปฏิวัติแล้ว" อีกทั้งในการเฉลิมฉลองพระราชพิธีพัชราภิเษกของสมเด็จพระราชินีนาถวิกตอเรีย เจ้าหญิงตรัสด้วยพระสุรเสียงอันดังว่า "ทำไมพระองค์ถึงทรงขอบคุณพระเจ้ากลางถนน" เนื่องจากสมเด็จพระราชินีวิกตอเรียประทับอยู่ในรถม้าลากเพื่อทรงรับพรจากพระเจ้า
เจ้าหญิงออกัสตา แกรนด์ดัชเชสพระชนนีแห่งเมคเลินบวร์ค-ชเตรลิทซ์สิ้นพระชนม์เมื่อวันที่ 5 ธันวาคม ค.ศ. 1916 ณ เมืองนอยชเตรลิทซ์ และพระศพฝังที่เมืองมิโรว์ ประเทศเยอรมนี เนื่องจากพระองค์เป็นพระราชนัดดาที่ยังทรงพระชนม์ชีพอยู่เป็นพระองค์สุดท้ายในสมเด็จพระเจ้าจอร์จที่ 3 แห่งสหราชอาณาจักร พระองค์ทรงเป็นสายสัมพันธ์สุดท้ายของเชื้อสายอังกฤษในราชวงศ์ฮันโนเฟอร์
ในช่วงการสิ้นพระชนม์ พระองค์มีพระชนมายุ 94 พรรษา 4 เดือน 16 วัน โดยทำให้ทรงเป็นเจ้าหญิงอังกฤษในเชื้อพระวงศ์ที่มีพระชนม์ชีพยืนยาวที่สุดจนกระทั่งเจ้าหญิงอลิซแห่งออลบานี เคานท์เตสแห่งแอธโลน พระราชนัดดาสายพระราชโอรสของสมเด็จพระราชินีนาถวิกตอเรียทรงทำลายสถิติในปี ค.ศ. 1977 โดยสิ้นพระชนม์ในวันที่ 3 มกราคม ค.ศ. 1981 ขณะมีพระชนมายุ 97 พรรษา 10 เดือน 9 วัน
พระอิสริยยศ
18221916
ยม
ยม อาจหมายถึง
ทรภังคา
ทรภังคา (दरभंगा) เป็นองค์การเทศบาลในรัฐพิหาร ประเทศอินเดีย เป็นที่ตั้งสำนักงานเขตทรภังคา ในอดีตเป็นศูนย์กลางการปกครองของราชทรภังคา และเมืองหลวงของแคว้นมิถิลา
ล็อกคอร์ริบ
ล็อกคอร์ริบ (Lough Corrib; ) เป็นทะเลสาบทางตะวันตกของประเทศไอร์แลนด์ มีแม่น้ำคอร์ริบไหลจากทะเลสาบไปทางตะวันออกเฉียงใต้ ลงสู่อ่าวกอลเวย์
อิทธิพลต่อนักเขียน
วิลเลียม ไวลด์ บิดาของออสการ์ ไวลด์ เขียนหนังสือเกี่ยวกับทะเลสาบแห่งนี้ ตีพิมพ์ครั้งแรกในปี ค.ศ. 1867 เขาสร้างบ้านฤดูร้อนบริเวณทะเลสาบ เรียกว่า บ้านมอยทูรา
มาร์วิน เพียซ
มาร์วิน เพียซ (Marvin Pierce, 17 มิถุนายน พ.ศ. 2436 - 17 กรกฎาคม พ.ศ. 2512) เป็นประธานของ McCall Corporation
ชีวิตและการงาน
มาร์วิน เพียซ เกิดที่ชาร์ปสวิลล์ในรัฐเพนซิลเวเนีย บิดามารดาของเขาคือ สกอต เพียซและมาเบล เพียซ (มาร์วิน) บรรพบุรุษของเขา แฟรงกลิน เพียร์ซ เป็นประธานาธิบดีสหรัฐอเมริกาคนที่ 14 มาร์วินแต่งงานครั้งแรกกับพอลีน โรบินสันและมีลูกด้วยกัน 4 คนได้แก่
อ้างอิง
1893 1969
ขุยมะพร้าว
ขุยมะพร้าว คือ เปลือกมะพร้าวที่ปั่นเอาใยออก หรือ ปั่นให้ใยละเอียด เป็นขุย ๆ ละเอียดประมาณเม็ดทราย แห้งสนิท แต่ไม่ไช่เปลือกสับ เป็นเศษเหลือของโรงงานทำเส้นใยมะพร้าวซึ่งได้ทุบกาบมะพร้าวเพื่อนำเส้นใยไปทำเบาะนั่ง เศษเหลือเหล่านี้เป็นผง ๆ มีคุณสมบัติเบา อุ้มน้ำได้ดี และเก็บความชื้นไว้ได้นาน เมื่อจะใช้ต้องพรมน้ำให้ขุยมะพร้าวมีความชื้นพอเหมาะ ไม่แฉะ และไม่แห้งเกินไป เหมาะสำหรับการควั่นตอนกิ่งไม้ เพื่อเพาะชำต้นไม้ นอกจากนี้ยังเป็นส่วนผสมในวัสดุเพาะกล้า ใช้ในการหมักทำปุ๋ย ปุ๋ยก้อน ปุ๋ยหว่าน สามารถนำไปเผาถ่านทำเชื้อเพลิงอัดแท่ง และใช้ในการเลี้ยงด้วงสาคู สำหรับสร้างรังของพ่อพันธุ์-แม่พันธุ์ของด้วงสาคู
แทรปพิสต์-1อี
แทรปพิสต์-1อี (TRAPPIST-1e) รู้จักกันในชื่อ 2MASS J23062928-0502285 e เป็นดาวเคราะห์หินนอกระบบที่มีขนาดเกือบเท่าโลกโคจรในเขตอาศัยได้รอบดาวฤกษ์แคระเย็นสุดขั้วที่มีชื่อว่าแทรปพิสต์-1 ซึ่งห่างจากโลกไปประมาณ 40 ปีแสง (12.1 พาร์เซก หรือเกือบ 3.734 กิโลเมตร) ในกลุ่มดาวคนแบกหม้อน้ำ
มันเป็นหนึ่งในเจ็ดดาวเคราะห์นอกระบบใหม่ที่ถูกค้นพบโดยการส่องดูจาก Spitzer Space Telescope สามในเจ็ดดวง (อี, เอฟ และ จี) อยู่ในเขตอาศัยได้ แทรปพิสต์-1อี มีมวล รัศมี แรงโน้มถ่วง อุณหภูมิ และฟลักซ์การแผ่รังสีคล้ายกับโลก  และยืนยันว่ามีชั้นบรรยากาศคล้ายกับดาวเคราะห์หินในระบบสุริยะ ในเดือนพฤศจิกายน ค.ศ. 2018 นักวิจัยมั่นใจว่าดาวเคราะห์นอกระบบทั้งเจ็ดในระบบดาว แทรปพิสต์-1อี เป็นดาวเคราะห์มหาสมุทรที่ดูคล้ายโลกมากที่สุด และเป็นดาวที่มีโอกาสศึกษาเกี่ยวกับการอยู่อาศัยมากที่สุด รายงานจาก Planetary Habitability Catalogue แทรปพิสต์-1อี เป็นหนึ่งในดาวนอกระบบที่อาจเหมาะต่อการอยู่อาศัยมากที่สุดเท่าที่มีการค้นพบ
ดาร์บีของศัตรูชั่วนิรันดร์
ดาร์บีของศัตรูชั่วนิรันดร์ (Ντέρμπι των αιωνίων αντιπάλων) เป็นชื่อเรียกการแข่งขันฟุตบอลระหว่างสโมสรฟุตบอลโอลิมเบียโกสกับสโมสรฟุตบอลปานาซีไนโกส ทั้งสองสโมสรตั้งอยู่ในกรุงเอเธนส์ ประเทศกรีซ
BCC
BCC bcc หรือ บีซีซี อาจหมายถึง
สมิงพยู
สมิงพยู (သမိန်ပရူ, ; ถึงแก่กรรม 1544) นายพลและแม่ทัพเรือแห่ง กองทัพพม่า และเสนาบดีชั้นผู้ใหญ่ในราชสำนักของ พระเจ้าตะเบ็งชะเวตี้ แห่ง ราชวงศ์ตองอู ของ พม่า ระหว่าง ค.ศ. 1536 ถึง 1544 ผู้บัญชาการทหารเชื้อสายมอญผู้นี้เดิมเป็นเสนาบดีในราชสำนักของ พระเจ้าสการะวุตพี กษัตริย์องค์สุดท้ายแห่ง อาณาจักรหงสาวดี แต่ได้มาสวามิภักดิ์และรับราชการในพระเจ้าตะเบ็งชะเวตี้เมื่อ ค.ศ. 1536 ซึ่งเป็นการปูทางให้เขาขึ้นมาเป็นที่ปรึกษาชั้นนำของกษัตริย์แห่งตองอู เขาเป็นที่รู้จักมากที่สุดจากการวางแผนและบัญชาการรบในยุทธนาวีโจมตีเมืองเมาะตะมะซึ่งเป็นที่มั่นสุดท้ายของอาณาจักรหงสาวดีใน ค.ศ. 1541 อันเป็นจุดสิ้นสุด สงครามตองอู–หงสาวดี (พ.ศ. 2077–2084)
1544
การ์ตูน (แก้ความกำกวม)
การ์ตูน อาจหมายถึง
พระวินัยปิฎก
พระวินัยปิฎก (Vinaya Piṭaka, วินยปิฏก) เป็นส่วนหนึ่งของพระไตรปิฎก ซึ่งประมวลพุทธพจน์หมวดพระวินัย คือพุทธบัญญัติเกี่ยวกับความประพฤติ ความเป็นอยู่ ขนบธรรมเนียมและการดำเนินกิจการต่างๆ ของภิกษุและภิกษุณี รวมทั้งเหตุการณ์และมูลเหตุแห่งการบัญญัติพระวินัยในแต่ละข้อ
พระวินัยปิฎกนั้นนอกจากจะแสดงถึงมูลเหตุและข้อพุทธบัญญัติต่าง ๆ ทั้งข้อห้าม และข้ออนุญาติสำหรับภิกษุและภิกษุณีแล้ว ยังมีเนื้อหาสะท้อนประวัติศาสตร์ของอินเดียในสมัยพุทธกาลอีกด้วย
การจัดแบ่งหมวดหมู่
=== การจัดหมวดหมู่พระวินัยปิฎกเป็น 3 หมวด ตามแบบฉบับของสมาคมบาลีปกรณ์ประเทศอังกฤษ :- ===
การซื้อของออนไลน์
การซื้อของออนไลน์ (Online shopping) เป็นรูปแบบหนึ่งของการพาณิชย์อิเล็กทรอนิกส์ที่ผู้บริโภคสามารถซื้อสินค้าโดยตรงหรือจากการให้บริการของผู้ขายทางอินเทอร์เน็ตผ่านทางเว็บเบราว์เซอร์ ผู้บริโภคจะหาสินค้าที่สนใจโดยการเข้าชมเว็บไซต์ของร้านค้าโดยตรงหรือค้นหาผู้จำหน่ายต่าง ๆ ผ่านเสิร์ชเอนจินซื้อของ ที่จะมีการแสดงสินค้าลักษณะเดียวกันที่มีอยู่และเปรียบเทียบราคาของร้านค้าอิเล็กทรอนิกส์ ณ ปี ค.ศ. 2016 ผู้บริโภคสามารถซื้อของออนไลน์จากคอมพิวเตอร์หลายรูปแบบหรืออุปกรณ์ต่าง ๆ เช่น คอมพิวเตอร์แบบตั้งโต๊ะ แล็ปท็อป แท็บเล็ตคอมพิวเตอร์ และสมาร์ตโฟน
บริษัทร้านค้าออนไลน์ที่ใหญ่ที่สุด ได้แก่ อาลีบาบา แอมะซอน และอีเบย์
มัทนี เกษกมล
มัทนี เกษกมล (พ.ศ. 2498 - พ.ศ. 2548) นักแปลและนักเขียนชาวไทย มีชื่อเสียงจากผลงานแปลวรรณกรรมเรื่อง ต้นส้มแสนรัก จากเรื่อง Meu Pé de Laranja Lima ของโจเซ่ วาสคอนเซลอส นักเขียนชาวบราซิล, เรื่อง ไม้เท้า จากเรื่อง The Walking Stick ของวินสตัน แกรห์ม นักเขียนชาวอังกฤษ, ความสุขแห่งชีวิต จากเรื่อง The Human Comedy ของวิลเลียม ซาโรยัน นักเขียนชาวอเมริกัน และ การผจญภัยของมิรุกับเพื่อนพ้อง จากเรื่อง The Adventures of Neznaika and His Friends, The Adventures of Dunno and His Friends ของนิโคไล นอซอฟ นักเขียนชาวอังกฤษ
มัทนี เกษกมล เป็นชาวจังหวัดชลบุรี ศึกษาที่คณะพาณิชยศาสตร์และการบัญชี จุฬาลงกรณ์มหาวิทยาลัย แต่เรียนไม่จบ และพ้นสภาพนิสิตเมื่อ พ.ศ. 2520 จากนั้นได้เริ่มแปลหนังสือ ตีพิมพ์เป็นตอนๆ ในนิตยสารลลนา
แทบรีซ
แทบรีซ (تبریز, Təbriz) เป็นเมืองหลักของจังหวัดอาเซอร์ไบจานตะวันออก ประเทศอิหร่าน ตั้งอยู่สูงกว่าระดับน้ำทะเล 1,350 เมตร ตรงจุดที่แม่น้ำคูรูและแม่น้ำอาจือมาบรรจบกัน แทบรีซเป็นเมืองหลวงเมืองหนึ่งและที่ประทับของมกุฎราชกุมารของราชวงศ์กอจอร์ แทบรีซเป็นเมืองที่มีบทบาทสำคัญในประวัติศาสตร์ร่วมสมัย ที่ตั้งของตัวเมืองอยู่ในหุบเขาทางตอนเหนือของสันเขาของยอดภูเขาไฟแซแฮนด์ ทางตอนใต้ของทิวเขาเอย์นาลี หุบเขาเปิดออกไปสู่ที่ราบที่ค่อย ๆ ลาดลงไปทางตอนเหนือของทะเลสาบอูร์เมียซึ่งอยู่ห่างไปทางทิศตะวันตก 60 กิโลเมตร
ในปัจจุบันแทบรีซมีประชากรราว 1,600,000 คน เป็นเมืองที่ใหญ่เป็นอันดับที่หกของอิหร่านรองจากเตหะราน แมชแฮด เอสแฟฮอน แคแรจ และชีรอซ และเป็นเมืองที่มีความสำคัญทางอุตสาหกรรมเป็นอันดับที่สองรองจากเตหะราน แทบรีซเป็นเมืองสำหรับการพักร้อน และเป็นศูนย์กลางทางการค้า อุตสาหกรรม และการคมนาคม
แทบรีซมีความสำคัญทางประวัติศาสตร์มาตั้งแต่โบราณ เป็นที่ตั้งของโบราณสถานหลายแห่งแต่มาถูกทำลายไปมากจากการถูกชาวต่างชาติรุกราน การละเลยของรัฐบาล และจากภัยธรรมชาติเช่นแผ่นดินไหวหรือน้ำท่วม สิ่งก่อสร้างที่ยังคงเหลืออยู่มาจากสมัยอิลคานิด, ซาฟาวิด และกอจอร์ และบางชิ้นก็เป็นงานชิ้นเอกที่มีความทางสถาปัตยกรรม
บอมเบย์เบอร์มาห์เทรดดิงคอร์เพอเรชัน
บอมเบย์เบอร์มาห์เทรดดิงคอร์เพอเรชัน เป็นบริษัทในประเทศอินเดียที่ก่อตั้งขึ้นเมื่อ ค.ศ. 1863 (หรือ พ.ศ. 2406 ตรงกับปลายรัชสมัยพระบาทสมเด็จพระจอมเกล้าเจ้าอยู่หัว) โดยพี่น้องตระกูลวอลเลซ เดิมบริษัทก่อตั้งขึ้นในฐานะบริษัทมหาชนที่เข้ามาทำธุรกิจใบชาในพม่า นับเป็นบริษัทจดทะเบียนในตลาดหลักทรัพย์ที่เก่าแก่ที่สุดเป็นอันดับที่ 2 ในอินเดีย
พี่น้องตระกูลวอลเลซได้เปิดธุรกิจค้าขายที่เอดินบะระ พี่น้องหกคนจากตระกูลนี้เดินทางมาถึงบอมเบย์ (ปัจจุบันคือมุมไบ) ครั้งแรกในช่วงคริสต์ทศวรรษ 1840 ได้ก่อตั้งห้างหุ้นส่วนจำกัดขึ้นใน ค.ศ. 1848 (หรือ พ.ศ. 2391 ตรงกับปลายรัชสมัยพระบาทสมเด็จพระนั่งเกล้าเจ้าอยู่หัว) ในชื่อ "Wallace Bros & Co." ต่อมาในกลางคริสต์ทศวรรษ 1850 ตระกูลวอลเลซได้เข้ามาทำธุรกิจในย่างกุ้งโดยขนส่งใบชาไปบอมเบย์ และใน ค.ศ. 1863 ได้ก่อตั้งบริษัทขึ้นในชื่อ "บอมเบย์เบอร์มาห์เทรดดิงคอร์เพอเรชัน" (บีบีทีซี) เมื่อถึงคริสต์ทศวรรษ 1870 พวกเขากลายเป็นผู้นำในการแปรรูปไม้สักในพม่าและสยาม นอกจากนี้บริษัทยังทำธุรกิจอื่นควบคู่กันไปด้วย เช่น ผลิตผ้าฝ้าย สำรวจน้ำมัน ขนส่ง
ลูเซิร์น
ลูเซิร์น (Lucerne) หรือ ลูแซร์น (Luzern) เป็นเมืองหลวงของรัฐลูเซิร์นในประเทศสวิตเซอร์แลนด์ ด้วยความที่ลูเซิร์นเป็นเมืองใหญ่ที่สุดในภาคกลางของประเทศ ทำให้ลูเซิร์นกลายเป็นศูนย์กลางทางเศรษฐกิจ, การคมนาคม, ทางวัฒนธรรม ของภาคกลาง ภาษาทางการที่ใช้ในลูเซิร์นคือภาษาเยอรมัน  (ภาษาพูด สวิสเยอรมัน ท้องถิ่น) ตั้งอยู่ชายฝั่งด้านตะวันตกติดกับทะเลสาบลูเซิร์น มีแม่น้ำร็อยส์ไหลออกมาจากทะเลสาบผ่านกลางเมือง จากเมืองนี้สามารถมองเห็นเทือกเขาแอลป์, เขาพีลาทุส และเขารีกี ลูเซิร์นมีภูมิอากาศเย็นตลอดทั้งปี จุดหมายตาที่สำคัญในเมืองคือคาเพ็ลล์บรึคเคอ สนามบินที่อยู่ใกล้ลูเซิร์นที่สุดคือท่าอากาศยานซือริช ซึ่งมีรถไฟโดยตรงมาสู่ลูเซิร์นทุกชั่วโมงโดยใช้เวลาเดินทางราว 1 ชั่วโมง
ภายหลังการล่มสลายของจักรวรรดิโรมันในคริสต์ศตวรรษที่ 6 ชนอลามันน์เชื้อสายเยอรมันก็มีอิทธิพลเหนือดินแดนที่เป็นประเทศสวิตเซอร์แลนด์ในปัจจุบัน จนกระทั่งราวปี 750 ก็มีการจัดตั้งสังฆมณฑลซังคท์เลโอเดอการ์ (St. Leodegar) นิกายโรมันคาทอลิกขึ้น ต่อมาในศตวรรษที่ 9 สังฆมณฑลซังคท์เลโอเดอการ์ได้ตกอยู่ในการปกครองของอารามมูร์บัค (Murbach Abbey) ในแคว้นอาลซัส ในช่วงเวลานี้เอง พื้นที่แถบนี้ได้ถูกเรียกว่า ลูกิอาริอา (ละติน: Luciaria) ต่อมาในปี 1178 สังฆมณฑลแห่งนี้ได้เป็นอิสระจากอารามมูร์บัค และได้สถาปนาสังฆมณฑลเป็นเมืองลูเซิร์นในปีเดียวกัน เมืองลูเซิร์นกลายเป็นทางผ่านที่สำคัญบนเส้นทางการค้าที่กำลังเฟื่องฟูในภูมิภาคก็อทฮาร์ท (Gotthard)
วึฌฮอรอด
วึฌฮอรอด (Ви́шгород) เป็นนครในแคว้นเคียฟ ทางตอนกลางของประเทศยูเครน ตั้งอยู่ทางทิศเหนือของกรุงเคียฟ เมืองหลวงของประเทศ และเป็นส่วนหนึ่งของเขตมหานครเคียฟ นครตั้งอยู่ริมฝั่งขวา (ฝั่งตะวันตก) ของแม่น้ำนีเปอร์ และเนื่องจากเป็นที่ตั้งของโรงไฟฟ้าพลังน้ำเคียฟ ทางด้านเหนือของนครจึงอยู่ติดกับอ่างเก็บน้ำเคียฟ วึฌฮอรอดเป็นศูนย์กลางการบริหารของเขตวึฌฮอรอด และเป็นที่ตั้งหน่วยงานบริหารของเทศบาลนครวึฌฮอรอดซึ่งเป็นหนึ่งในเทศบาลของยูเครน
วึฌฮอรอดมีประวัติความเป็นมาย้อนหลังไปถึงคริสต์สหัสวรรษแรก ในปัจจุบันเป็นศูนย์กลางอุตสาหกรรมที่มีชื่อเสียงแห่งหนึ่งและเป็นเมืองอยู่อาศัยที่กำลังเติบโตชานกรุงเคียฟ ประมาณกันว่า ณ วันที่ 1 มกราคม ค.ศ. 2021 นครนี้มีประชากร 32,396 คน
กรุงเทพคริสเตียน
กรุงเทพคริสเตียน สามารถหมายถึง
การแสดงช่วงพักครึ่งในซูเปอร์โบวล์ครั้งที่ 57
การแสดงช่วงพักครึ่งในซูเปอร์โบวล์ครั้งที่ 57 (Super Bowl LVII halftime show) หรือที่เรียกอย่างเป็นทางการว่า แอปเปิลมิวสิกซูเปอร์โบวล์ฟิฟตีเซเวนฮาฟไทม์โชว์ (Apple Music Super Bowl LVII Halftime Show) จัดขึ้นในวันที่ 12 กุมภาพันธ์ ค.ศ. 2023 ที่สเตดฟาร์มสเตเดียม ในเกล็นเดล รัฐแอริโซนา ซึ่งเป็นส่วนหนึ่งของซูเปอร์โบวล์ครั้งที่ 57 มีการถ่ายทอดสดทั่วประเทศในสหรัฐอเมริกา ผ่านทางช่องฟ็อกซ์ ฟ็อกซ์เดปอร์เตส ฟ็อกซ์สปอร์ต และผ่านทางแอปเนชันแนลฟุตบอลลีก และเป็นการแสดงช่วงพักครึ่งซูเปอร์โบวล์ครั้งแรกที่ได้รับการสนับสนุนจากแอปเปิลมิวสิก โดยมีนักร้องชาวบาร์เบโดส รีแอนนา เป็นศิลปินหลักในการแสดง
ซะโลน
ซะโลนแห่งโม่ญี่น (မိုးညှင်းစလုံ, 2 เมษายน ค.ศ. 1486-มกราคม ค.ศ. 1533) เจ้าฟ้า ของ รัฐฉาน แห่ง โม่ญี่น เป็นที่รู้จักอย่างดีในประวัติศาสตร์พม่าฐานะผู้พิชิต อาณาจักรอังวะ
การแสดงช่วงพักครึ่งในซูเปอร์โบวล์ครั้งที่ 57
การตอบรับ
คริส ริชาร์ด จากเดอะวอชิงตันโพสต์ เชื่อว่ารีแอนนา "ทำให้รายการที่ยิ่งใหญ่ที่สุดในชีวิตของเธอนั้นดูง่าย" โดยให้คะแนนเต็ม 5 ดาว มาร์ค โบมอนต์ จากดิอินดีเพ็นเดนต์ เรียกงานนี้ว่า "การคำรามแห่งความสำเร็จ" เจสัน แลมเฟียร์ จากเอนเตอร์เทนเมนต์วีกลี เรียกว่า "ผลตอบแทนเดิมพันต่ำ" สำหรับรีแอนนา โดยนำเสนอ "ความเรียบ เก๋ไก๋ การสำรวจที่เป็นประโยชน์จากข้อเสนอที่ดีที่สุดของเพลงป็อปในช่วงสองทศวรรษที่ผ่านมา" โคลแมน สปิลเด จากเดอะเดลีบีตส์ แย้งว่า "การแสดงของรีแอนนาอาจไม่ได้น่าตื่นตาในระดับเดียวกับศิลปินเพื่อน ๆ ของเธอ แต่มันคือรีแอนนาอย่างชัดเจน เธอปล่อยให้โลกหมุนรอบตัวเธอ อวดพลัง และมีอิทธิพลหลายสิบปีราวกับว่าเธอแค่กำลังตอกบัตรเข้างาน" ร็อบ เชฟฟีลด์ จากโรลลิงสโตน เน้นย้ำถึงเสน่ห์ของรีแอนนาเป็นเหตุผลว่าทำไมการแสดงจึงดำเนินไปได้ด้วยดีโดยไม่มีแขกรับเชิญหรือเซอร์ไพรส์อะไร อย่างไรก็ตามเขาสังเกตว่า เพลงของคานเย เวสต์ สองเพลงติดต่อกันอย่าง "All of the Lights" และ "Run This Town" เป็นอะไรที่ดู "แปลกมาก"
จอร์จ วาร์กา จากเดอะซานดีเอโกยูเนียนทริบิว แสดงความคิดเห็นว่าการแสดงนี้เป็น "ชัยชนะของการออกแบบท่าเต้น" มากกว่าดนตรี โดยเสริมว่า "รีแอนนายัดเยียดเพลงมากมาย - ทำให้เป็นส่วนหนึ่งของเพลง - ชุดของเธอใส่มีเพียงไม่กี่คนที่จะมีโอกาสได้หายใจ นับประสาอะไรกับแรงฉุดและบิน" ที่เอ็นเจ.คอม บ็อบบี โอลิเวียร์วิพากษ์วิจารณ์ตัวเลือกเซ็ตลิสต์บางรายการและรู้สึกว่ารีแอนนาขาดฝีมือการแสดง และให้ความเห็นว่า "การแสดงช่วงพักครึ่งนี้จะจบลงในฐานะหนึ่งในการแสดงที่เลวร้ายที่สุดในความทรงจำล่าสุด" ดิแอธเลติก จัดอันดับให้เป็นการแสดงช่วงพักครึ่งที่ดีที่สุดเป็นอันดับสาม ในขณะที่โรลลิงสโตนอยู่ในอันดับที่แปด
ผลเชิงพาณิชย์
การแสดงของรีแอนนา มีผู้ชมทั้งหมด 118.7 ล้านคนทั้งทางโทรทัศน์และแพลตฟอร์มดิจิทัล แซงหน้าการแสดงช่วงพักครึ่งในซูเปอร์โบวล์ของเลดีกากา (2017) กลายเป็นการแสดงช่วงพักครึ่งที่มีผู้ชมมากที่สุดเป็นอันดับ 2 ในประวัติศาสตร์รองจากการแสดงช่วงพักครึ่งในซูเปอร์โบวล์ครั้งที่ 49 ของเคที เพร์รี
หลังจากการแสดงของรีแอนนา บิลบอร์ดรายงานว่าแคตตาล็อกเพลงของเธอได้รับความนิยมอย่างก้าวกระโดดถึง 140% จากบริการสตรีมแบบออนดีมานด์ทั้งหมดในสหรัฐอเมริกา ในวันที่ 12-13 กุมภาพันธ์ เพลงของเธอได้รับการสตรีมอย่างเป็นทางการ 62.2 ล้านครั้งในประเทศ ในด้านการขาย ยอดการดาวน์โหลดได้ 42,000 ดาวน์โหลดในสหรัฐอเมริกาในช่วงสองวันนั้น เพลง "Umbrella" และ "Diamonds" เป็นเพลงที่มีการสตรีมมากที่สุดของรีแอนนาหลังการแสดง โดยมี 3.8 ล้านและ 3.2 ล้านสตรีมในช่วงวันที่ 12-13 กุมภาพันธ์ ตามลำดับ
รายการเพลง
เซ็ตลิสต์ดัดแปลงมาจากทูเดย์
ซะโลน
โดยคริสต์ทศวรรษ 1520 สหพันธรัฐของพระองค์นำโดยรัฐฉานแห่ง กะเล โม่เมียก พะโม ตลอดจน อาณาจักรแปร ของพม่า กองทัพพันธมิตรเร่งโจมตีอังวะจากทุกทิศทุกทางและปล้น อังวะ ใน ค.ศ. 1524 แต่ พระเจ้าชเวนันจอชิน และพันธมิตรของพระองค์ ขุนเมืองที่ 1 แห่งโอนบอง-ตีบ้อ ยังคงดำเนินการต้านทาน ใน ค.ศ. 1527 กองทัพของพระองค์บุกมาล้อมอังวะอีกครั้ง พระเจ้าชเวนันจอชินสวรรคตในที่รบ ซะโลนให้โอรสของพระองค์ขึ้นครองราชบัลลังก์อังวะ สิ้นสุดการปกครอง 163 ปีของอังวะบนแผ่นดิน พม่าตอนบน อังวะกลายเป็นส่วนหนึ่งของรัฐฉานและ ชาวพม่า จำนวนมากอพยพลงไปยัง ตองอู
ประธานศาลสูงสุดแห่งบริเตนใหญ่
ประธานศาลสูงสุด (Lord Chancellor) หรือชื่อตำแหน่งอย่างเป็นทางการว่า ประธานศาลสูงสุดแห่งบริเตนใหญ่ (Lord High Chancellor of Great Britain) เป็นตำแหน่งสมุหมนตรีที่มีความอาวุโสสูงสุดในประเทศสกอตแลนด์และประเทศอังกฤษภายในสหราชอาณาจักร มีลำดับศักดิ์สูงยิ่งกว่านายกรัฐมนตรี บุคคลที่มิใช่เชื้อพระวงศ์ซึ่งมีศักดิ์สูงกว่าประธานศาลสูงสุดมีเพียงผู้นำคริสตจักรอังกฤษอย่างอาร์ชบิชอปแห่งแคนเทอร์เบอรีเท่านั้น ประธานศาลสูงสุดได้รับการแต่งตั้งโดยพระมหากษัตริย์ตามคำแนะนำของนายกรัฐมนตรี
ก่อนหน้าที่จะมีการตราพระราชบัญญัติสหภาพ ค.ศ. 1707 ซึ่งรวมอังกฤษและสกอตแลนด์เป็นราชอาณาจักรบริเตนใหญ่ ทั้งราชอาณาจักรอังกฤษและราชอาณาจักรสกอตแลนด์ต่างมีตำแหน่งประธานศาลสูงสุดเป็นของตนเอง ไอร์แลนด์ก็เคยมีตำแหน่งประธานศาลสูงสุดเช่นกัน จนกระทั้งยกเลิกไปใน ค.ศ. 1922
ประธานศาลสูงสุดเป็นสมาชิกของคณะรัฐมนตรีและคณะองคมนตรี มีความรับผิดชอบในการทำงานและความเป็นอิสระของราชสำนัก และยังเป็นผู้เก็บรักษามหาลัญจกรแผ่นดิน (Great Seal of the Realm)
ในอดีต ประธานศาลสูงสุดเคยเป็นประธานที่ประชุมสภาขุนนาง เป็นประธานฝ่ายตุลาการแห่งอังกฤษและเวลส์ และศาลแผนกชานเซอรีในระบบศาลสูง อย่างไรก็ตาม พระราชบัญญัติปฏิรูปรัฐธรรมนูญ ค.ศ. 2005 ได้โอนบทบาทหน้าที่เหล่านี้ให้แก่ตำแหน่ง ประธานสภาขุนนาง อธิบดีศาลสูง และประธานศาลสูง ตามลำดับ
หมายเหตุ
ตามจารีตประเพณีของสกอตแลนด์ ประธานศาลสูงสุดมีศักดิ์เป็นรองจากมหาเสวก (Great Steward) ซึ่งตำแหน่งดังกล่าวเป็นของรัชทายาทลำดับหนึ่ง ปัจจุบันคือเจ้าชายวิลเลียม เจ้าชายแห่งเวลส์ ในกรณีนี้ ประธานศาลสูงสุดก็ยังคงเป็นตำแหน่งพลเรือนที่มีศักดิ์สูงสุดของสกอตแลนด์
ถล่มเจ้าสำนักโคมเขียว
ถล่มเจ้าสำนักโคมเขียว (อังกฤษ: Mad Monkey Kung Fu ) เป็นภาพยนตร์จีนกำลังภายใน ในปี ค.ศ. 1979 กำกับและนำแสดงโดย หลิว เจียเหลียง มี เสี่ยว เหอ และ ลัว ลี่ แสดงนำ
เนื้อเรื่องย่อ
จอมยุทธหนุ่มและน้องสาวเป็นนักแสดงในคณะกายกรรม มีวิชามวยลิงอันร้ายกาจ จึงถูกใส่ความด้วยความอิจฉาและถูกทุบมือทั้งสองข้างเพื่อไม่ให้ใช้กังฟูได้อีก จึงต้องทำมาหาเลี้ยงชีพข้างถนนพร้อมลิงคู่ชีพแต่ยังถูกตามรังคราน แต่ก็มีเด็กหนุ่มที่เล็งเห็นความสามารถพยายามฝากตัวเป็นศิษย์ เขามองเห็นความตั้งใจจริงจึงสอนวิชาลิงให้และทั้งสองจึงตามไปแก้แค้นคนชั่วต่อไป
พินิจ จารุสมบัติ
พินิจ จารุสมบัติ เป็นนักการเมือง และกรรมการสภามหาวิทยาลัยผู้ทรงคุณวุฒิของมหาวิทยาลัยศรีนครินทรวิโรฒ อดีตรองนายกรัฐมนตรี อดีตเลขานุการรัฐมนตรีประจำสำนักนายกรัฐมนตรี (พลเอก สุจินดา คราประยูร) อดีตหัวหน้าพรรคเสรีธรรม เคยร่วมต่อสู้กับพรรคคอมมิวนิสต์แห่งประเทศไทย ช่วงหลังเหตุการณ์ 6 ตุลาคม พ.ศ. 2519 โดยใช้ชื่อจัดตั้งว่า สหายพนัส ปัจจุบันเป็นแกนนำกลุ่มวังพญานาค พรรคชาติพัฒนา
ประวัติ
พินิจ จารุสมบัติ เกิดเมื่อวันที่ ที่อำเภอบ้านโพธิ์ จังหวัดฉะเชิงเทรา เรียนชั้นประถมที่ "โรงเรียนวัดกระทุ่ม" อ.บ้านโพธิ์ แถวบ้าน พอชั้นมัธยมจึงย้ายไปที่ "เซนต์หลุยส์" โรงเรียนในตัวเมืองแปดริ้ว สำเร็จการศึกษาจากคณะนิติศาสตร์ มหาวิทยาลัยรามคำแหง มีพี่น้องคือ ปราณี จารุสมบัติ และ พิทักษ์ จารุสมบัติ
ในปี พ.ศ. 2515 ระหว่างกำลังศึกษาอยู่ที่มหาวิทยาลัยรามคำแหง ได้ร่วมจัดตั้งกลุ่มพระร่วง และได้รับการเลือกตั้งเป็นนายกองค์การนักศึกษามหาวิทยาลัยรามคำแหง แต่ได้ทำหน้าที่บริหารงานเพียง 15 วัน ก็ได้รับคำสั่งให้พ้นจากตำแหน่ง เนื่องจากกระทำการอันไม่เหมาะสม คือ การทำหนังสือขอความเป็นธรรมให้อาจารย์ที่ถูกสั่งให้ออก
ในเหตุการณ์ 14 ตุลา นายพินิจ จารุสมบัติ ได้รับการเลือกตั้งเป็น รองเลขาธิการศูนย์กลางนิสิตนักศึกษาแห่งประเทศไทย ฝ่ายการเมือง มีบทบาทในการเปิดโปงกรณีถีบลงเขาเผาลงถังแดง และเหมืองเท็มโก้ ระหว่างปี พ.ศ. 2517 - 2518
การเมือง
พินิจ จารุสมบัติ ได้รับการเลือกตั้งเป็นสมาชิกสภาผู้แทนราษฎรจังหวัดหนองคาย เมื่อปี พ.ศ. 2535 สังกัดพรรคสามัคคีธรรม ในวันที่ 1 พฤษภาคม พ.ศ. 2535 ได้รับแต่งตั้งเป็นเลขานุการรัฐมนตรีประจำสำนักนายกรัฐมนตรี ในรัฐบาล พลเอก สุจินดา คราประยูร ต่อมาภายหลังเหตุการณ์พฤษภาทมิฬ จึงได้เป็นแกนนำในการจัดตั้งพรรคเสรีธรรม ร่วมกับ ดร.อาทิตย์ อุไรรัตน์ หัวหน้าพรรค และนายพินิจ จารุสมบัติ ดำรงตำแหน่ง หัวหน้าพรรคเสรีธรรม ในระหว่างปี พ.ศ. 2539 - พ.ศ. 2543 หลังจากนั้นจึงย้ายมาสังกัดพรรคไทยรักไทย ในปี พ.ศ. 2544 และได้รับตำแหน่ง รองหัวหน้าพรรคไทยรักไทย
ในการทำงานการเมืองยังได้รับตำแหน่งรัฐมนตรีหลายตำแหน่ง ได้แก่ รัฐมนตรีช่วยว่าการกระทรวงคมนาคม กระทรวงมหาดไทย รัฐมนตรีว่าการกระทรวงวิทยาศาสตร์และเทคโนโลยี และรองนายกรัฐมนตรี ต่อมาในปี พ.ศ. 2550 ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคไทยรักไทยซึ่งถูกยุบในคดียุบพรรคการเมือง พ.ศ. 2549
หลังการถูกตัดสิทธิ์ทางการเมือง
ในการจัดตั้งของรัฐบาลซึ่งนำโดยพรรคประชาธิปัตย์ ในช่วงปลายปี พ.ศ. 2551 นายพินิจ จารุสมบัติ เป็นบุคคลหนึ่งที่มีบทบาทสำคัญในการนำสมาชิกในกลุ่มวังพญานาค พรรคเพื่อแผ่นดิน ให้การสนับสนุนนายอภิสิทธิ์ เวชชาชีวะ เป็นนายกรัฐมนตรี และเป็นหนึ่งในสามบุคคลที่มีบทบาทสำคัญ ในนาม "3พี" (ไพโรจน์ สุวรรณฉวี พินิจ จารุสมบัติ และปรีชา เลาหพงศ์ชนะ) กระทั่งในปี พ.ศ. 2554 จึงได้เข้าร่วมกับสุวัจน์ ลิปตพัลลภ ในการสนับสนุนพรรคชาติพัฒนาเพื่อแผ่นดิน
รถไฟฟ้าปารีส สาย 4
รถไฟฟ้าปารีส สาย 4 (ligne 4 du métro de Paris) เป็นหนึ่งใน 16 เส้นทางของรถไฟฟ้าปารีส วิ่งจากสถานีปอร์ตเดอกลีญ็องกูร์ ไปยังสถานีแมรีเดอมงรูฌ เป็นสายแรกที่เชื่อมต่อระหว่างฝั่งตะวันออกกับตะวันตกของแม่น้ำแซน มีระยะทางรวม 12.1 km โดยมีการเชื่อมต่อกับทุกเส้นทาง ยกเว้นสาย 3 (2) และสาย 7 (2) ทำให้เป็นเส้นทางที่มีผู้โดยสารมากเป็นอันดับที่ 2 รองจากสาย 1 จำนวนผู้โดยสาร 154 ล้านคนต่อปี
ลิเลียน การ์เซีย
ลิเลียน แอนเน็ต การ์เซีย (Lilián Annette Garcia) เกิดวันที่ 19 สิงหาคม ค.ศ. 1966 เป็นนักร้องและผู้ประกาศบนเวทีชาวสเปน-เปอร์โตริโก-อเมริกัน เป็นที่รู้จักในการทำงานกับWWEเป็นผู้ประกาศนาม ลิเลียน การ์เซีย (Lilian Garcia)
อหิงสา
อหิงสา หรือ อหึงสา (अहिंसा) หมายถึง การไม่เบียดเบียน, การเว้นจากการทำร้าย คำว่า "อหิงสา" ยังหมายถึง การไม่ใช้ความรุนแรง และในศาสนาแบบอินเดียหลายศาสนา มโนทัศน์ดังกล่าวใช้กับสิ่งมีชีวิตทุกชนิดรวมทั้งสัตว์
อหิงสาเป็นคุณธรรมหลักอย่างหนึ่ง และเป็นความเชื่อสำคัญของศาสนาแบบอินเดียที่สำคัญ (ศาสนาฮินดู ศาสนาพุทธและศาสนาเชน) อหิงสาเป็นมโนทัศน์หลายมิติ ได้รับบันดาลใจจากข้อตั้งที่ว่าสิ่งมีชีวิตทั้งปวงล้วนมีเสี้ยวหนึ่งของพลังงานวิญญาณเทวะ การทำร้ายสิ่งอื่นจึงเป็นการทำร้ายตนเอง อหิงสายังเกี่ยวข้องกับแนวคิดที่ว่า ความรุนแรงใด ๆ มีผลกรรมสะท้อนกลับมา ขณะที่ปราชญ์ฮินดูสมัยโบราณบุกเบิกและพัฒนาหลักการอหิงสา มโนทัศน์ดังกล่าวกลายมามีสถานะพิเศษในปรัชญาจริยธรรมของศาสนาเชน มหาตมา คานธี ขึ้นชื่อมากที่สุดว่าเป็นผู้เชื่อในหลักอหิงสาอย่างแรงกล้า
เอฟเอคอมมิวนิตีชีลด์ 2017
การแข่งขันฟุตบอลเอฟเอคอมมิวนิตีชีลด์ 2017 จัดมาเป็นครั้งที่ 95 ของ เอฟเอคอมมิวนิตีชีลด์ เป็นการแข่งขันฟุตบอลประจำปีโดยทีมที่ผ่านเข้ามาเล่นนั้นคือ แชมป์พรีเมียร์ลีก ฤดูกาล 2016–17 คือ เชลซี แข่งขันกับแชมป์เอฟเอคัพ ฤดูกาล 2016–17 อาร์เซนอล โดยการแข่งขันถูกจัดขึ้นในวันที่ 6 สิงหาคม ค.ศ. 2017 ณ สนามกีฬาเวมบลีย์
ก่อนการแข่งขัน
เมื่อวันศุกร์ที่ 23 มิถุนายน ค.ศ. 2017, ได้รับการยืนยันว่าเงินรางวัลที่ได้รับจาก คอมมิวนิตี ชีลด์ จะมอบให้กับผู้ประสบเหตุไฟไหม้อาคาร เกรนเฟลล์ ทาวเวอร์. แมตช์นี้เป็นการย้อนรอยของ เอฟเอคอมมิวนิตีชีลด์ 2015, โดยเป็น อาร์เซนอล ชนะ 1-0
นอกจากานี้ยังเป็นการโคจรกลับมาพบกันอีกครั้งของ เอฟเอคัพ รอบชิงชนะเลิศ 2017 ซึ่งเป็นทางฝั่งอาร์เซนอลเอาชนะไปได้ 2-1 เมื่อช่วงต้นปีนี้
โดยการแข่งขันครั้งนี้ ได้แข่งขันภายใต้กติกาใหม่ คือ เมื่อครบการแข่งขันในเวลาปกติ 90 นาที (รวมไปถึงการทดเวลาบาดเจ็บ) หากทั้งคู่เสมอกัน ต้องมีการดวลจุดโทษตัดสิน และยังเป็นการดวลจุดโทษในรูปแบบใหม่ คือ "เอบีบีเอ" (ABBA) คือ เปลี่ยนจากให้ผู้เล่นแต่ละสโมสรยิงสลับกันฝ่ายละ 1 คน มาเป็นผู้เล่นสโมสรแรกยิงไปก่อน จากนั้นจึงเปลี่ยนมาเป็นผู้เล่นของอีกสโมสรยิงติดต่อกันถึง 2 คน และสลับกันไปแบบนี้ไปเรื่อย ๆ จนกว่าจะมีผู้ชนะ โดยเป็นการทดลองใช้กติกานี้จากสหพันธ์ฟุตบอลยุโรป (ยูฟ่า) ที่อ้างถึงผลการศึกษาว่า หากผู้เล่นจากสโมสรแรกยิงเข้า สโมสรนั้นมีโอกาสชนะมากถึงร้อยละ 60 เพื่อให้การแข่งขันสูสีและมีลุ้นมากขึ้น
รัฐสภาสหรัฐ
รัฐสภาสหรัฐ (United States Congress) หรือ สภาคองเกรส เป็นสภานิติบัญญัติสูงสุดในรัฐบาลกลางสหรัฐ ซึ่งเป็นระบบสภาคู่ อันประกอบด้วย วุฒิสภา (Senate) และ สภาผู้แทนราษฎร (House of Representatives) มีที่ประชุมที่อาคารรัฐสภาสหรัฐ สมาชิกของทั้งสองสภามาจากการเลือกตั้งจากประชาชนโดยตรง อย่างไรก็ตามหากวุฒิสมาชิกตำแหน่งใดว่างลงอาจจะให้ผู้ว่าการรัฐเสนอชื่อแทนได้ รัฐสภาประกอบด้วยสมาชิกทั้งหมดที่มีสิทธิลงมติจำนวน 535 คน แบ่งเป็น 435 คนจากสภาผู้แทนราษฎรซึ่งตัวแทนจากเขตเลือกตั้ง (district) โดยมีวาระสองปี และสมาชิกวุฒิสภาจำนวน 100 คน รองประธานาธิบดีสหรัฐสามารถออกเสียงลงมติในวุฒิสภาได้เฉพาะในกรณีคะแนนเสียงเท่ากัน สภาผู้แทนราษฎรมีสมาชิกที่ไม่มีสิทธิลงมติจำนวน 6 คน
รัฐสภาสมัยหนึ่งมีวาระคราวละ 2 ปี โดยเริ่มในเดือนมกราคม โดยสมัยปัจจุบันคือสมัยที่ 117 สมาชิกสภาผู้แทนราษฎรมีวาระคราวละสองปี โดยมีที่มาจากการเลือกตั้งระบบแบ่งเขตคะแนนสูงสุดซึ่งในแต่ละเขตเลือกตั้งมีผู้แทนคนเดียว โดยแบ่งเขตเลือกตั้งตามจำนวนประชากรที่ระบุไว้ในเขตการเลือกตั้งซึ่งเปลื่ยนแปลงได้ทุกสิบปีจากผลการสำรวจสำมะโนประชากรโดยแต่ละรัฐจะต้องมีผู้แทนอย่างน้อยหนึ่งคน  สมาชิกวุฒิสภามาจากการเลือกตั้งโดยคะแนนเสียงรวมของแต่รัฐโดยมีวาระครามละ 6 ปี โดยมีวาระเหลื่อมกัน ซึ่งทุกสองปีหนึ่งในสามของสมาชิกวุฒิสภาจะต้องได้รับเลือกตั้งใหม่ แต่ละรัฐมีสมาชิกวุฒิสภาจำนวนสองคนไม่ว่าจะเป็นรัฐมีขนาดประชากรใหญ่หรือน้อยเท่าใด ในปัจจุบันมีสมาชิกวุฒิสภาทั้งหมด 100 คนจาก 50 รัฐทั่วสหรัฐ
มาตรา 1 แห่งรัฐธรรมนูญสหรัฐบัญญัติให้สมาชิกรัฐสภาจะต้องมีอายุอย่างน้อย 25 ปีบริบูรณ์ (สภาผู้แทนราษฎร) และ 30 ปีบริบูรณ์ (วุฒิสภา) และจะต้องเป็นพลเมืองของสหรัฐมาอย่างน้อยเจ็ดปี (สภาผู้แทนราษฎร) หรือเก้าปี (วุฒิสภา) และจะต้องมีภูมิลำเนาอยู่ในรัฐซึ่งจะเข้าสมัครเป็นผู้แทน โดยสมาชิกรัฐสภาไม่กำหนดจำนวนวาระในการดำรงตำแหน่ง จึงสามารถเข้ารับการเลือกตั้งได้ไม่จำกัดจำนวนครั้ง
ภาพรวม
รัฐธรรมนูญสหรัฐให้อำนาจในการออกกฎหมายแก่รัฐสภาทั้งวุฒิสภาและสภาผู้แทนราษฎรมีอำนาจเท่ากันในกระบวนการออกกฎหมาย มาตราหนึ่งแห่งรัฐธรรมนูญสหรัฐบัญญัติว่า "อำนาจนิติบัญญัติทั้งปวงที่มอบให้นั้นตกเป็นของรัฐสภาแห่งสหรัฐอันประกอบด้วยวุฒิสภาและสภาผู้แทนราษฎร" กฎหมายทุกฉบับที่นำมาปฏิบัติได้ต้องได้รับการอนุมัติจากทั้งสองสภา แต่รัฐธรรมนูญให้อำนาจพิเศษที่เป็นเอกลักษณ์บางอย่างแก่ทั้งสองสภา เช่นวุฒิสภามีอำนาจในการอนุมัติและให้สัตยาบันในสนธิสัญญา และการแต่งตั้งผู้บริหารของหน่วยงานของรัฐบาลที่เสนอชื่อโดยประธานาธิบดี ส่วนกฎหมายเกี่ยวกับการหารายได้เพิ่มเป็นหน้าที่ของสภาผู้แทนราษฎรที่จะเสนอ นอกจากนั้นสภาผู้แทนราษฎรก็ยังมีอำนาจฟ้องขับเจ้าหน้าที่ชั้นสูงออกจากตำแหน่ง (impeachment) ขณะที่วุฒิสภามีอำนาจในการพิจารณาฟ้องดังกล่าว ซึ่งจะต้องใช้คะแนนเสียงข้างมากพิเศษ (สองในสาม) ของวุฒิสภาจึงจะสามารถถอดถอนบุคคลที่ถูกยื่นฟ้องออกจากตำแหน่งได้
สมัยประชุมของรัฐสภาสหรัฐมีวาระคราวละ 2 ปี โดยเริ่มขึ้นทุกวันที่ 3 มกราคม และจบลงในวันที่ 3 มกราคมในสองปีถัดไป โดยเริ่มใช้มาตั้งแต่การแก้ไขรัฐธรรมนูญครั้งที่ 20 ซึ่งสมัยประชุมจะเริ่มในเวลาเที่ยงวันของวันที่สามในเดือนมกราคมของทุกๆ สองปีที่ลงท้ายด้วยเลขคี่ สมาชิกวุฒิสภาเรียกว่า "วุฒิสมาชิก" (senators) ส่วนสมาชิกสภาผู้แทนราษฎรเรียก "ผู้แทน" (representatives) หรือ "สมาชิกรัฐสภา" (congressmen/congresswomen)
รัฐสภายังมีบทบาทหน้าที่โดยตรงในการปกครองของวอชิงตัน ดี.ซี. ซึ่งเป็นที่ตั้งของรัฐบาลกลางสหรัฐ
ปราสาทสัจธรรม
ปราสาทสัจธรรม เป็นปราสาทที่ทำด้วยไม้ทั้งหลังที่มีขนาดใหญ่ที่สุดในประเทศไทย ตั้งอยู่ ณ บริเวณแหลมราชเวช ตำบลนาเกลือ อำเภอบางละมุง จังหวัดชลบุรี สร้างขึ้นโดยเล็ก วิริยะพันธุ์ นักธุรกิจผู้ชื่นชอบสถาปัตยกรรมไทยและศาสนาพุทธ เขาเป็นยังเจ้าของพิพิธภัณฑ์ช้างเอราวัณและเมืองโบราณอีกด้วย ชาวบ้านเรียกชื่อปราสาทแห่งนี้โดยทั่วไปว่า "วังโบราณ" หรือ "ปราสาทไม้" ภายในปราสาทได้แฝงเนื้อหาทางปรัชญา และศิลปวัฒนธรรมอันเป็นมรดกของมนุษย์ สะท้อนให้เห็นถึงความสำคัญของศาสนาในฐานะเป็นเครื่องค้ำจุนโลก โดยเน้นหลักสำคัญคือ "ก่อกำเนิดทั้ง 7 และคุณธรรมข้อประพฤติปฏิบัติทั้ง 4"
ปราสาทสัจธรรมได้รับรางวัลประเภทรายการแหล่งท่องเที่ยวดีเด่น จากรางวัลอุตสาหกรรมท่องเที่ยวไทย ประจำปี พ.ศ. 2551
สถาปัตยกรรม
รูปแบบสถาปัตยกรรมภายในปราสาทสัจธรรมเป็นแบบจัตุรมุข (มหาวิหาร) ใช้เสาถึง 170 ต้น โดยใช้ไม้เนื้อแข็ง ประเภทไม้สัก ไม้ตะเคียนทอง และไม้แดง หลังคาทรงท้องสำเภาเรือขนาดกว้าง 100 เมตร ยาว 100 เมตร สูง 100 เมตร ประดับด้วยประติมากรรมไม้แกะสลักที่มีเนื้อหาทางปรัชญา การจำลอง
เกน (อิเล็กทรอนิกส์)
คำว่า เกน เฉย ๆ จะกำกวมไม่ชัดเจนและสามารถหมายถึงอัตราส่วนของเอาท์พุทต่ออินพุตของแรงดันไฟฟ้า (เกนแรงดันไฟฟ้า) ของกระแส (เกนกระแสไฟฟ้า) หรือของกำลังงานไฟฟ้า (เกนกำลังงานไฟฟ้า) ก็ได้ ในด้านเสียงและตัวขยายสัญญาณอเนกประสงค์, โดยเฉพาะอย่างยิ่ง ออปแอมป์ คำนี้มักจะหมายถึงเกนแรงดันไฟฟ้า แต่ในตัวขยายสัญญาณคลื่นความถี่วิทยุ มันมักจะหมายถึงเกนกำลังงาน นอกจากนี้คำว่าเกนยังถูกนำไปประยุกต์ใช้ในระบบเซ็นเซอร์ที่ input และ output มีหน่วยที่แตกต่างกัน ในกรณีดังกล่าวหน่วยของเกนจะถูกระบุใหม่ เช่นเป็น "5 microvolts ต่อโฟตอน" สำหรับค่าความสามารถในการตอบสนอง (responsivity) ของตัวตรวจจับแสง (photosensor) เป็นต้น. "เกน" ของทรานซิสเตอร์สองขั้ว (bipolar transistor) ปกติจะหมายถึงอัตราการถ่ายโอนกระแสไปข้างหน้า หรือ hFE ( "เบต้า" ซึ่งเป็นอัตราส่วนคงที่ของ Ic หารด้วย Ib ที่จุดปฏิบัติการ) หรือบางครั้ง hfe (เกนกระแสสัญญาณขนาดเล็ก ความลาดชันของกราฟของ Ic เมื่อเทียบกับ Ib ที่จุดหนึ่ง)
เกน ของอุปกรณ์หรือวงจรอิเล็กทรอนิกส์โดยทั่วไปจะขึ้นอยู่กับความถี่ของสัญญาณที่ใส่เข้าไป ยกเว้นที่ระบุไว้เป็นอย่างอื่น คำนี้หมายถึงเกนสำหรับความถี่ใน passband ซึ่งเป็นช่วงความถี่ปฏิบัติการของอุปกรณ์ที่ถูกออกแบบไว้ คำว่าเกนมีความหมายที่แตกต่างกันในการออกแบบสายอากาศ; เกนสายอากาศจะเป็นอัตราส่วนของความเข้มของคลื่นจากเสาอากาศตามทิศทางต่อ (ความเข้มเฉลี่ยของคลื่นจากสายอากาศที่ไม่มีการสูญเสียเลย)
สมพร บุณยคุปต์
สมพร บุณยคุปต์ เป็นอดีตรัฐมนตรีประจำสำนักนายกรัฐมนตรี 1 สมัย รัฐมนตรีว่าการกระทรวงคมนาคม 1 สมัย ในรัฐบาลพลเอก เกรียงศักดิ์ ชมะนันทน์ และเป็นอดีตรักษาการปลัดกระทรวงคนแรกของกระทรวงวิทยาศาสตร์ เทคโนโลยีและการพลังงาน (ระยะเริ่มก่อตั้งกระทรวง)
ประวัติ
สมพร รับราชการในสังกัดกระทรวงพัฒนาการแห่งชาติ เคยเป็นผู้อำนวยการกองแผนงาน กรมทางหลวง กระทรวงพัฒนาการแห่งชาติ ในปี พ.ศ. 2503 - 2506
สมพร ได้รับแต่งตั้งเป็นรัฐมนตรีประจำสำนักนายกรัฐมนตรี ในรัฐบาลพลเอก เกรียงศักดิ์ ชมะนันทน์ ซึ่งเขาได้มีส่วนร่วมในการพิจารณาจัดตั้งกระทรวงวิทยาศาสตร์ เทคโนโลยีและการพลังงาน ขึ้น โดยได้เสนอร่างพระราชบัญญัติแก้ไขประกาศคณะปฏิวัติ และได้รับความเห็นชอบจาก สภานิติบัญญัติแห่งชาติ และประกาศใช้ใน ราชกิจจานุเบกษา มีผลตั้งแต่วันที่ 24 มีนาคม 2522 และนายสมพร ได้ปฏิบัติหน้าที่รักษาการปลัดกระทรวงคนแรกของกระทรวงวิทยาศาสตร์ เทคโนโลยีและการพลังงาน
สมพร ได้รับแต่งตั้งเป็นรัฐมนตรีว่าการกระทรวงคมนาคม (ครม.41)
สมพร เป็นผู้บริจาคที่ดินและเงินในการก่อสร้างโรงพยาบาลวิชัยยุทธ เมื่อปี พ.ศ. 2518
แอร์ซูรุม
แอร์ซูรุม (Կարին Karin, หรือ Կարնո քաղաք, Karin City, Θεοδοσιούπολις, Erzurum, ชื่อเดิม: Νίκαια หรือ Nicaea) เป็นเมืองในภาคอานาโตเลียตะวันออกในประเทศตุรกี ชื่อ “Erzurum” มาจากคำว่า “Arz-u Rûm” ที่แปลตรงตัวว่า “ดินแดนของโรมัน” เพราะคำว่า “Rûm” เป็นคำภาษาอาหรับที่ออกเสียงแบบเปอร์เซียในการเรียกโรมัน สำหรับชาวอาหรับเมืองนี้เรียกว่า “คาลี-คาลา” (Kali-kala) มาจนกระทั่งเมืองถูกยึดคืนไปเป็นของจักรวรรดิไบแซนไทน์ในรัชสมัยของจักรพรรดิบาซิลที่ 2 เมื่อชาวอาหรับที่ตั้งถิ่นฐานอยู่ที่นั่นถูกเนรเทศ เมืองนี้ก็เป็นที่รู้จักโดยโรมันและต่อมาไบแซนไทน์ว่า “ธีโอโดซิโอโพลิส” (Theodosiopolis) มาได้ชื่อปัจจุบันหลังจากที่เซลจุคเติร์กยึดเมืองคืนได้ในยุทธการแมนซิเคิร์ท (Battle of Manzikert) ใน ค.ศ. 1071
สถานีรถไฟใต้ดินคึงสแตรดกอร์เดน
คึงสแตรดกอร์เดน (Kungsträdgården) เป็นสถานีของรถไฟใต้ดินสต็อกโฮล์มในย่านนอรมัล์มของเมืองสต็อกโฮล์ม คึงสแตรดกอร์เดนเป็นสถานีปลายทางของสาย 10 กับ 11 และเปิดให้บริการเมื่อ 30 ตุลาคม 1977 ในฐานะส่วนต่อขยายขนาดหนึ่งสถานีจากที-เซนทราเลน ชานชาลาของสถานีตั้งอยู่ที่ความลึกราว 34 ใต้ดิน และถายในสถานีตกแต่งด้วยซากของอาคารที่ถูกทำลายระหว่างการปรับปรุงพื้นที่สต็อกโฮล์มกลางระหว่างทศวรรษ 1950s กับ 1960s และถูกขุดค้นในบริเวณ
ทางเข้าสถานีนั้นแรกเริ่มตั้งใจจะตั้งอยู่ภายในสวนคึงสแตรดกอร์เดน แต่ถูกยกเลิกไปภายหลังข้อพิพาทเอล์มเมื่อปี 1971
สิ่งมีชีวิต
สถานีคึงสแตรดกอร์เดนเป็นที่รู้จักจากพืชพรรณที่แปลกจากที่อื่น ในสถานีเป็นที่เดียวในภูมิภาคสแกนดิเนเวียที่สามารถพบแมงมุม Lessertia dentichelis ซึ่งเป็นแมงมุมถ้ำและอาศัยอยู่ตามผนังของสถานีนับตั้งแต่เปิดใช้การในกลางทศวรรษ 1970 และปัจจุบันนักวิทยาศาสตร์ยังคงไม่ทราบว่าแมงมุมสายพันธุ์นี้เข้ามายังสต็อกโฮล์มได้อย่างไร นอกจากนี้ยังพบมอสเติบโตอยู่ตามผนังของสถานี ทั้ง ๆ ที่เคยเข้าใจว่ามอสเหล่านี้สูญพันธุ์ไปจากภูมิภาคสต็อกโฮล์มแล้ว
ในปี 2016 นักวิทยาศาสตร์ค้นพบสายพันธุ์ใหม่ของฟังไจในสถานีจำนวนสองสายพันธุ์ที่ยังไม่เคยถูกค้นพบที่ใดมาก่อน
ผีตาโบ๋
ผีตาโบ๋ คือ ผีที่มีลักษณะเป็นหัวกะโหลก ไม่มีลูกตา หรือผลุบหายเข้าไปในเบ้าตา เคยนำมาสร้างเป็นภาพยนตร์มาก่อน ซึ่งในขณะนั้น นำแสดงโดยพอเจตน์ แก่นเพชร และเนาวรัตน์ ยุกตะนันท์ กำกับการแสดงโดยเสน่ห์ โกมารชุน
สภาคารราชประยูร
สภาคารราชประยูร เป็นอาคาร 2 ชั้น ศิลปะแบบโคโลเนียล ตั้งอยู่ในเขตพระราชฐานชั้นนอก ริมสระน้ำตรงข้ามกับหอเหมมณเฑียรเทวราช ปัจจุบัน ใช้เป็นอาคารจัดแสดงประวัติและเหตุการณ์สำคัญต่าง ๆ ของพระราชวังบางปะอิน
ประวัติ
พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าให้จัดสร้างสภาคารราชประยูรขึ้น เพื่อพระราชทานให้เป็นที่ประทับของสมเด็จพระเจ้าน้องยาเธอฯ สมเด็จพระเจ้าลูกยาเธอ เจ้าฟ้ามหาวชิรุณหิศ และเจ้านายฝ่ายหน้า โดยก่อสร้างแล้วเสร็จในปี พ.ศ. 2419
นอกจากนั้น สภาคารราชประยูรยังเป็นที่ทำการของ "หอทะเบียนเมืองกรุงเก่า" ซึ่งเป็นสำนักงานที่ดินกรุงเก่าแห่งแรกของประเทศไทยด้วย
มัสยิดใหญ่แห่งเฮราต
มัสยิดใหญ่แห่งเฮราต (د هرات لوی جومات; ; Great Mosque of Herat) หรือ มัสยิดจามีแห่งเฮราต เป็นมัสยิดในเฮราต จังหวัดเฮราต ในประเทศอัฟกานิสถานทางตะวันตกเฉียงเหนือ สร้างขึ้นภายใต้การปกครองของสุลต่าน Ghiyath al-Din Muhammad ผู้วางศิลาฤกษ์มัสยิดเมื่อ ค.ศ. 1200
อำเภอดอยหล่อ
ดอยหล่อ เป็นอำเภอหนึ่งของจังหวัดเชียงใหม่ แยกพื้นที่ออกจากอำเภอจอมทอง ในอดีตเป็นอำเภอเล็กที่มีหมู่บ้านกระจายตามถนนสายเชียงใหม่–จอมทอง แต่ในปัจจุบันอำเภอดอยหล่อถูกพัฒนาให้เป็นพื้นที่รองรับการขยายตัวของนครเชียงใหม่ และรองรับความเจริญจากอำเภอจอมทอง ศูนย์กลางความเจริญทางตอนใต้ของจังหวัดเชียงใหม่  ทำให้เกิดชุมชนหนาแน่นเกิดขึ้นจำนวนมากในท้องที่ของอำเภอ เกิดการค้า การลงทุน การบริการเพิ่มขึ้น และพื้นที่อำเภอดอยหล่อ–จอมทอง เคยถูกกำหนดให้เป็นพื้นที่การพัฒนาที่สำคัญของจังหวัดเชียงใหม่ เช่น โครงการก่อสร้างท่าอากาศยานนานาชาติเชียงใหม่แห่งที่ 2  โครงการก่อสร้างมหาวิทยาลัยในพื้นที่ดังกล่าว
ที่ตั้งและอาณาเขต
อำเภอดอยหล่อมีอาณาเขตติดต่อกับอำเภอและจังหวัดใกล้เคียงดังนี้
ประวัติ
ท้องที่อำเภอดอยหล่อเดิมเป็นส่วนหนึ่งของอำเภอจอมทอง ทางราชการได้แบ่งพื้นที่การปกครองออกมาตั้งเป็น กิ่งอำเภอดอยหล่อ ตามประกาศกระทรวงมหาดไทยเมื่อวันที่ 7 กุมภาพันธ์ พ.ศ. 2538 โดยมีผลบังคับตั้งแต่วันที่ 1 เมษายน ปีเดียวกัน และต่อมาในวันที่ 24 สิงหาคม พ.ศ. 2550 ได้มีพระราชกฤษฎีกายกฐานะขึ้นเป็น อำเภอดอยหล่อ โดยมีผลบังคับตั้งแต่วันที่ 8 กันยายน ปีเดียวกัน
การปกครองส่วนภูมิภาค
อำเภอดอยหล่อแบ่งเขตการปกครองออกเป็น 4 ตำบล 54 หมู่บ้าน ได้แก่
อำเภอมหาราช
มหาราช เป็นอำเภอหนึ่งใน 16 อำเภอของจังหวัดพระนครศรีอยุธยา เดิมชื่อ อำเภอนครใหญ่ ต่อมาในปี พ.ศ. 2460 ได้เปลี่ยนชื่อมาเป็น "มหาราช"  ดังเช่นปัจจุบัน
ที่ตั้งและอาณาเขต
อำเภอมหาราชมีอาณาเขตติดต่อกับเขตการปกครองข้างเคียง ดังนี้
ประวัติ
อำเภอมหาราชเป็นอำเภอหนึ่งของจังหวัดพระนครศรีอยุธยา สมัยเดิมการปกครองส่วนภูมิภาคเป็นการปกครองรูปแบบของ "แขวง" เรียกว่า "แขวงนครใหญ่" ต่อมาในปี พ.ศ. 2440 ได้มีพระราชบัญญัติการปกครองท้องที่ขึ้น จึงได้เปลี่ยนแปลงการปกครองรูปแบบของแขวงมาเป็นอำเภอ เรียกว่า "อำเภอนครใหญ่" ตามชื่อแขวงเดิม โดยให้ขึ้นการปกครองกับแขวงเมืองกรุงเก่า มณฑลอยุธยา โดยแบ่งการปกครองออกเป็น 16 ตำบล และในปี พ.ศ. 2460 กระทรวงมหาดไทยได้มีการประกาศเปลี่ยนแปลงชื่ออำเภอให้สอดคล้องกับสภาพพื้นที่ เนื่องจากชื่อตำบลของอำเภอในตำบลเขตท้องที่อำเภอนครใหญ่นี้ตำบลหนึ่งมีชื่อว่า "ตำบลมหาราช" ดังนั้น จึงเปลี่ยนชื่ออำเภอนครใหญ่ มาเป็น "อำเภอมหาราช"  และใช้เรียกกันมาถึงปัจจุบันนี้
การปกครองส่วนภูมิภาค
อำเภอมหาราชแบ่งเขตการปกครองย่อยออกเป็น 12 ตำบล 58 หมู่บ้าน ได้แก่
การปกครองส่วนท้องถิ่น
ท้องที่อำเภอมหาราชประกอบด้วยองค์การบริหารส่วนท้องถิ่น 7 แห่ง ได้แก่